**төсөл**

**УС ХАНГАМЖ, АРИУТГАХ ТАТУУРГЫН ТЗЭ-ДИЙН**

**ҮНДСЭН ХӨРӨНГИЙН ЭЛЭГДЭЛ ТООЦОХ ЖУРАМ**

**Нэг. Нийтлэг үндэслэл**

* 1. Хот, суурины ус хангамж, ариутгах татуургын ашиглалт үйлчилгээний тусгай зөвшөөрөл эзэмшигч байгууллага, хуулийн этгээдийн үндсэн хөрөнгийн ашиглах хугацаа болон элэгдлийг тооцоход энэхүү журмыг баримтална.
  2. Үндсэн хөрөнгийн элэгдлийг тооцохдоо Нягтлан бодох бүртгэлийн олон улсын стандарт 16 “Үндсэн хөрөнгө”-г дагаж мөрдөнө.

**Хоёр. Нэр томъёо**

Дараах нэр томъёог дор дурдсан утгаар ойлгоно.

2.1. ***Үндсэн хөрөнгө*** гэж бүтээгдэхүүн, эсвэл үйлчилгээний буюу нийлүүлэлтэд болон бусдад түрээслэхээр, эсвэл захиргааны зориулалтаар аж ахуйн нэгжийн эзэмшиж байгаа, нэгээс дээш тайлант хугацаанд ашиглагдахаар хүлээгдэж буй хөрөнгийг;

2.2 ***Элэгдэл*** гэж хөрөнгийн ашиглалтын хугацааны туршид элэгдүүлэх дүнг системтэйгээр хуваарилсан хуваарилалтыг;

2.3 ***Элэгдүүлэх дүн*** гэж хөрөнгийн өртөг, эсвэл санхүүгийн тайланд өртгийг оруулах бусад дүнгээс түүний үлдэх үнэ цэнийг хассан дүнг;

2.4 ***Үндсэн хөрөнгийн ашиглагдах хугацаа*** гэж аж ахуйн нэгжээс тухайн хөрөнгийг ашиглахаар хүлээгдэж буй хугацаа эсвэл аж ахуйн нэгжийн тухайн хөрөнгийг ашиглан үйлдвэрлэхээр хүлээгдэж буй бүтээгдэхүүн, түүнтэй адилтгах зүлйийн тоо хэмжээг;

2.5 ***Дансны үнэ*** гэж хөрөнгийг балансад хүлээн зөвшөөрсөн дүнг;

2.6 ***Үлдэх өртөг*** гэж үндсэн хөрөнгийг данснаас хасах үед түүнээс үлдэх зүйлсийг ашиглах өртгийг;

**Гурав. Үндсэн хөрөнгийн элэгдэл тооцох**

3.1 Үндсэн хөрөнгийг ашиглахад бэлэн болсон үе буюу түүнийг үйл ажиллагаа явуулахад бэлэн болгож байршуулах болон шаардлагатай нөхцөлийг хангасан үеэс эхлэн элэгдэл тооцно. Үндсэн хөрөнгийг ашиглаж эхлээгүй, үйлдвэрлэл явуулаагүй үед элэгдлийн зардал тэг байж болно.

3.2 Аж ахуйн нэгж, хуулийн этгээд нь энэ журмын 3.3-т зааснаас бусад бүх үндсэн хөрөнгийн элэгдлийг тооцож, тайлангийн хугацааны үйл ажиллагааны болон холбогдох зардалд шингээнэ.

3.3 Дор дурдсан үндсэн хөрөнгөнд элэгдэл тооцохгүй. Үүнд:

а. газар

б. худалдан борлуулах зорилгоор эзэмшиж буй үндсэн хөрөнгө, дуусаагүй барилга

в. түр ашиглаагүй буюу нөөцөд байгаа үндсэн хөрөнгө

г. нийтийн эзэмшлийн орон сууц

3.4 Үндсэн хөрөнгийн ашиглахад хугацааг хавсралтад заасныг жишиг болгон тусгай зөвшөөрөл эзэмшигч байгууллагын Нягтлан бодох бүртгэлийн бодлогын баримт бичигт тусгана.

3.5 Үндсэн хөрөнгийн элэгдлийг шулуун шугамын аргаар тооцох ба жилд байгуулах элэгдлийн хувь хэмжээг тодорхойлохдоо дансны үнээс үлдэх өртгийг хассан дүнг ашиглах жилийн тоонд хуваана.

3.6 Тодорхой бүлэгт хамааруулах боломжгүй эсвэл шинэ нэр төрлийн үндсэн хөрөнгийн ашиглагдах хугацаа, элэгдлийн хувь хэмжээг тогтоохдоо ашиглалтын болон үйл ажиллагааны хувьд адил төстэй хөрөнгөтэй жишиг байдлаар тодорхойлно.

3.7 Хөрөнгө ашиглахаар тооцсон хугацаанд өөрчлөлт орсон үед элэгдлийн хувь хэмжээг дахин тооцоолно.

3.8 Хөрөнгө нь биет байдлын хувьд элэгдэж цааш ашиглагдах боломжгүй болсон эсвэл элэгдэл тооцох ашиглалтын хугацааны эцэст үлдэх өртөгтэй байж болно. Хэрэв үлдэх өртөгтэй байх бол энэ талаар компанийн Нягтлан бодох бүртгэлийн бодлогын баримт бичигт тусгана.

**Дөрөв. Дахин үнэлгээ**

4.1 Үндсэн хөрөнгийн дахин үнэлгээг дараах нөхцөлд эрх бүхий байгууллагаар хийлгэнэ.

4.1.1 Ашиглалтын хугацаа нь дуусч, элэгдлийн зардлаараа анхны өртгөөр бүрэн нөхсөн боловч техникийн комиссын шийдвэрээр цаашид ашиглах боломжтой гэсэн дүгнэлт гарсан;

4.1.2 Гадаад, дотоодын байгууллагуудын буцалтгүй тусламжаар, бусдаас үнэ төлбөргүйгээр болон балансаас балансад шилжүүлэн авсан, шүүхийн шийдвэр, өр барагдуулалтаар хүлээн авсан зэрэг нөхцөлүүдээр шилжин ирсэн үндсэн хөрөнгийн үнэ нь зах зээлийн үнээс хэт өндөр эсвэл хэт доогуур байх;

4.1.3 Хөрөнгийн дансны үнэ нь зах зээлийн үнээс хэт доогуур болон дээгүүр бол;

4.2 Тусгай зөвшөөрөл эзэмшигч хуулийн этгээд нь Үндсэн хөрөнгөндөө дахин үнэлгээ хийлгэх тохиолдолд дахин үнэлгээ хийх болсон үндэслэл, холбогдох мэдээллийг хангалттай баримтаар баталгаажуулан Хот, суурины ус ханамж, ариутгах татуургын ашиглалт, үйлчилгээг зохицуулах зөвлөлд ирүүлж зөвшөөрөл авсан байна.

**Тав. Үндсэн хөрөнгийн элэгдлийн сан /хуримтлал/**

5.1. Тусгай зөвшөөрөл эзэмшигч хуулийн этгээд нь үйлчилгээний тарифт суугдсан элэгдлийн зардлыг элэгдлийн нэгдсэн сан /хуримтлал/ байдлаар төвлөрүүлнэ.

5.2. Үйлчилгээний тарифт суугдсан элэгдлийн сан/хуримтлал/-г Тусгай зөвшөөрлийн хүрээнд үндсэн хөрөнгийн ангилал тус бүрээр хавсралт 3-д заасны дагуу гаргаж санхүүгийн жилийн эцсээр ХСУХАТАҮЗЗ-д тайлагнана.

5.3. Элэгдлийн сан/хуримтлал/-гийн тайланд тусгагдсан дүн, өөрчлөлтийг үнэн зөв бодиттой гаргаж холбогдох, тайлбарын хамт ирүүлнэ.

Элэгдэл байгуулах журмын хавсралт

ҮНДСЭН ХӨРӨНГИЙН ЭЛЭГДЭЛ ТООЦОХОД БАРИМТЛАХ ХУГАЦАА, ЖИЛД БАЙГУУЛАХ ЭЛЭГДЛИЙН ХЭМЖЭЭ

| Д/д | Үндсэн хөрөнгийн төрөл, зүйл | Элэгдэл тооцоход баримтлах хугацаа /жил/ | Жилд байгуулах элэгдлийн хэмжээ /хувь/ |
| --- | --- | --- | --- |
| **Нэг. Барилга, байгууламж** | | |  |
| 1.1 | Төмөр бетон, угсармал байшин, төмөр сараалжтай ердийн, тоосгон болон блокон барилга | 60 | 1.7 |
| 1.2 | Холимог бүтэцтэй болон дүнзэн байшин | 36 | 2.8 |
| 1.3 | Карказгүй төмөр бетон, тоосгон болон блокон барилга | 20-40 | 5-2.5 |
| 1.4 | Зуслангийн модон байшин, угсармал болон бусад хөнгөвчилсөн хийцийн модон, сэндвичэн барилга | 15-20 | 6.7-5 |
| 1.5 | Зоорь, хүлэмж, малын хашаа | 15 | 6.7 |
| 1.6 | Услалтын систем, хөргөх цамхаг | 25 | 4 |
| 1.7 | Контейнер /төмөр чингэлэг/ | 60 | 1.7 |
| 1.8 | Угсармал төмөр бетон далан | 30 | 3.3 |
| 1.9 | Цутгамал бетон далан | 15 | 6.7 |
| 1.10 | Асфальт бетон хучилттай зам, талбай | 25 | 4 |
| 1.11 | Цемент бетон хучилттай зам, талбай | 15 | 6.7 |
| 1.13 | Гэр | 5.-15 | 20-6.7 |
| 1.14 | Ус түрэлтийн цамхаг (төмөр бетон) | 60 | 1.7 |
| 1.15 | Усан сан (ган) | 15-20 | 6.7- |
| 1.16 | Усан сан (хуванцар) | 8-10. | 12.5-10 |
| 1.17 | Гүний худаг | 10.-15 | 10-6.8 |
| 1.18 | Ус дамжуулах, түгээх шугам хоолой |  |  |
| 1.15.1 | ган | 15-20 | 6.7-5 |
| 1.15.2 | ширэм | 40 | 2.5 |
| 1.15.3 | хуванцар | 50-60 | 2-1.7 |
| 1.16 | Бохир усны гаргалгаа, цуглуулах, зайлуулах |  |  |
| 1.16.1 | ширэм | 40 | 2.5 |
| 1.16.2 | хуванцар | 25-50 | 4-2. |
| 1.16.3 | вааран | 20-30 | 5-3.3 |
| 1.16.4 | асбестоцементэн | 25-35 | 1-2.8 |
| 1.17 | Ус хангамж шугам хоолойн шугамын камер /худаг/ | 20 | 5 |
| 1.18 | Бохир усны үзлэгийн худаг болон шугам хоолой /ширмэн/ | 40 | 2.5 |
| 1.19 | Бохир усны үзлэгийн худаг болон шугам хоолой /вааран эсхүл асбестоцементэн/ | 30 | 3.3 |
| 1.20 | Бохир усны үзлэгийн худаг болон шугам хоолой /хуванцар/ | 60 | 1.60 |
| 1.21 | Барилгын суурийг уснаас хамгаалах далд шугам | 30 | 3.33 |
| 1.22 | Ус цэвэршүүлэх байгууламж | 25-30 | 4-3.3 |
| 1.23 | Бохир ус цэвэрлэх байгууламж | 15-30 | 6.7-3.3 |
| 1.24 | Төмөр торон хашаа | 10 | 10 |
| 1.25 | Бетонон хашаа | 20 | 5 |
| 1.26 | Асфальт бетон хучилттай зам | 15 | 6.7 |
| 1.27 | Цемент бетон хучилттай зам | 25 | 4 |
| 1.28 | Сандал, сүүдрэвч, хогийн сав | 10 | 10 |
| 1.29 | Гадна реклам чимэглэл, тэмдэг | 5 | 20 |
| 1.3 | Гадна гэрэлтүүлгийн төхөөрөмж | 10 | 10 |
| **Хоёр. Ус хангамж, ариутгах татуургын тоног төхөөрөмж** | | |  |
| 2.1 | Бүх төрлийн насос | 6.-15 | 16.7-6.7 |
| 2.2 | Лагийн насос | 4 | 25 |
| 2.3 | Цахилгаан тоног төхөөрөмж, хэрэгслүүд | 6.-15 | 16.7-6.7 |
| 2.4 | Тоолуур, хэмжих хэрэгсэл | 3.-8 | 33.3-12.5 |
| 2.5 | Хаалтууд | 6.-10 | 1.67-10 |
| 2.5 | Телемеханикийн тоног төхөөрөмж | 4 | 25.00 |
| 2.6 | Удирдлагын щит, самбар, автомат | 8.-15 | 12.5-6.7 |
| 2.7 | Ариутгал, халдваргүйжүүлэлтийн тоног төхөөрөмж | 6 | 16.7 |
| 2.8 | Лабораторийн тоног төхөөрөмжүүд | 3.-10 | 33.3-10 |
| 2.9 | Кабель | 3-6. | 33.3-16.7 |
| 2.10 | Агаарын хаалт | 25 | 4 |
| 2.11 | Вакуум таслуур | 15 | 6.70 |
| 2.12 | Ус хангамж, ариутгах татуургын бусад тоног төхөөрөмжүүд | 4.-10 | 25-10 |
| 2.13 | Сантехникийн болон бусад багаж хэрэгсэл, гагнуурын аппарат | 3-6. | 33.3-16.7 |
| 2.14 | Ялтсан бойлер, дулааны узель | 15 | 6.6 |
| 2.15 | Дизель генератор | 30 | 3.3 |
| 2.16 | Халаалтын тогоо | 10 | 10 |
| 2.17 | Трансформатор | 25 | 4 |
| 2.18 | Засварын багаж, тоног төхөөрөмж /холбоо, сүлжээ, автоматжуулалт болон бусад/ | 4.-6 | 25-16.7 |
| **Гурав. Тээврийн хэрэгсэл** | | | |
| 3.1 | Угааж цэвэрлэх, тослох, цэнэглэх, задалж угсрах зэрэг зориулалтын тоног төхөөрөмж | 6 | 17 |
| 3.2 | Ачааны болон суудлын автомашин, автобус | 10 | 10 |
| 3.3 | Тусгай зориулалтын машин, механизм, тээврийн хэрэгсэл /экскаватор, кран, өрмийн машин, бульдозер болон бусад/ | 15 | 6.7 |
| 3.4 | Усны галт тэрэг | 25 | 4.00 |
| **Дөрөв. Тавилга, эд хогшил** | | |  |
| 4.1 | Тавилга, эд хогшил | 10 | 10 |
| 4.2 | Бие бялдаржуулах болон  биеийн тамирын техник хэрэгсэл | 5 | 20 |
| 4.3 | Компьютер, техник хэрэгсэл | 5.-8 | 20-12.5 |
| 4.4 | Хөгжмийн хэрэгсэл, дуу авиа, радио, телевиз | 5 | 20 |
| 4.5 | Мэдээлэл технологийн тоног төхөөрөмж, программ хангамж | 3-5. | 33.3-20 |
| 4.6 | Дохиолол хамгааллын техник хэрэгсэл | 10 | 10 |

**“ ..........................................”-н ТУСГАЙ ЗӨВШӨӨРЛИЙН ҮЙЛ АЖИЛЛАГААНЫ**

**20... ОНЫ ЭЛЭГДЛИЙН САНГИЙН ТАЙЛАН**

|  |  |  |  |  |  |
| --- | --- | --- | --- | --- | --- |
| **Дд** | **Үндсэн хөрөнгийн төрөл зүйл** | **Хөрөнгийн үнэлгээ /мян.төг/** | **Элэгдэл тооцоход баримтлах хугацаа /жил/** | **Тухайн жилд байгуулсан элэгдлийн хэмжээ /мян.төг/** | **Тайлбар** |
|  | **Нэг**. Барилга байгууламж |  |  |  |  |
|  |  |  |  |  |  |
|  |  |  |  |  |  |
|  | Дүн |  |  |  |  |
|  | **Хоёр.** Тоног төхөөрөмж |  |  |  |  |
|  |  |  |  |  |  |
|  | Дүн |  |  |  |  |
|  | **Гурав.** Тээврийн хэрэгсэл |  |  |  |  |
|  |  |  |  |  |  |
|  |  |  |  |  |  |
|  | Дүн |  |  |  |  |
|  | **Дөрөв.** Тавилга, эд хогшил |  |  |  |  |
|  |  |  |  |  |  |
|  | Дүн |  |  |  |  |
|  | **Зургаа.** Бусад |  |  |  |  |
|  |  |  |  |  |  |
|  | Дүн |  |  |  |  |
|  | **НИЙТ ДҮН** |  |  |  |  |

ДАРГА /ЗАХИРАЛ/ ...................................... / /

ЕРӨНХИЙ НЯГТЛАН ...................................... / /

ЭДИЙН ЗАСАГЧ ...................................... / /

-----оОо-----

Хавсралт 3

ТӨСӨЛ

МОНГОЛ УЛСЫН БАРИЛГА ХОТ БАЙГУУЛАЛТЫН САЙДЫН ТУШААЛ

201... оны дүгээр сарын ... Дугаар.... Улаанбаатар хот

Журам батлах тухай

Монгол Улсын Хот суурины ус хангамж, ариутгах татуургын ашиглалтын тухай хуулийн 5 дугаар зүйлийн 5.1.1. дэх заалтыг үндэслэн ТУШААХ НЬ:

1. “ТЗЭ-дийн элэгдлийн зардлаар элэгдэл, хөрөнгө оруулалт, их засвар, эрсдэлийн сан байгуулах, зарцуулах журам”-ыг хавсралт ёсоор баталсугай.
2. Батлагдсан журмыг 201.... оны .... дугаар сарын ...-нээс эхлэн мөрдүүлэхийг ус хангамж ариутгах татуургын тусгай зөвшөөрөл бүхий нийтийн аж ахуйн байгууллага, компаниудын дарга, захирал нарт үүрэг болгосугай.
3. Энэхүү тогтоолын хэрэгжилтэд хяналт тавьж ажиллахыг Нийтийн аж ахуйн бодлогын хэрэгжилтийг зохицуулах газар (О.Лхагвацэдэн), Хот, суурины ус хангамж, ариутгах татуургын ашиглалт үйлчилгээг зохицуулах зөвлөл (Э.Пүрэвжав)-д тус тус даалгасугай.

САНГИЙН САЙД Барилга, хот байгуулалтын

о.хҮРЭЛБААТАР сайд Х.Баделхан

Монгол Улсын Барилга хот байгуулалтын Сайдын тушаалын хавсралт

**ТЗЭ-дийн элэгдлийн зардлаар элэгдэл, хөрөнгө оруулалт, их засвар, эрсдэлийн сан байгуулах, зарцуулах журмын төсөл**

**Нэг. Ерөнхий зүйл**

* 1. Энэхүү журмын зорилго нь ус хангамж, ариутгах татуургын тусгай зөвшөөрөл эзэмшигчид (цаашид ТЗЭ гэх)-ийн үйл ажиллагааг тогтворжуулж, санхүүгийн чадавхийг дээшлүүлэх зорилгоор шинэчлэл сэргээн босголт, их засвар, гэнэтийн осол аваарын үед зарцуулах хөрөнгийн хуримтлал бий болгон Элэгдэл, эрсдэлийн сан байгуулах, түүнийг санхүүжүүлэх үйл ажиллагааг зохицуулахад оршино.
  2. Журмыг 201... оны ... сарын .... өдрөөс мөрдөж ажиллана.

1. **Хоёр. Журмын нэр томъёо**
   1. **Элэгдэл, хөрөнгө оруулалт, их засварын** гэж тухайн жилд тарифт тусгагдсан элэгдэл болон өөрийн хөрөнгөөр хийхээр төлөвлөгдсөн барилга байгууламж, машин механизм, тоног төхөөрөмж, шугам, сүлжээ болон бусад биет болон биет бус хөрөнгийг худалдаж авах, угсрах, засварлах үйл ажиллагааг санхүүжүүлэх зорилгоор тусгайлан нээсэн дансанд байршуулсан мөнгөн хөрөнгө,
   2. **Эрсдэлийн сан** гэж гэнэтийн осол аваар болон давагдашгүй хүчин зүйлийн нөлөөллөөс шалтгаалан үүссэн ажилтны гэмтэл бэртэл болон учирсан бусад хохирлыг арилгах зорилгоор тусгайлан нээсэн дансанд байршуулсан мөнгөн хөрөнгө.
2. **Гурав. Сангуудын бүрдүүлэлт, зарцуулалт**
   1. Элэгдэл, хөрөнгө оруулалт, их засварын сан, эрсдэлийн сангуудын эх үүсвэр нь тухайн жил батлагдсан бизнес төлөвлөгөөнд үндэслэн баталсан тарифт шингээсэн хувь хэмжээний дагуу ус хангам, ариутгах татуургын үйлчилгээний төлбөрийн орлогоос хуримтлуулах мөнгөн хөрөнгө юм.
   2. Элэгдэл, хөрөнгө оруулалт, их засварын сангаас зарцуулалт хийхдээ Зохицуулах зөвлөлтэй зөвшилцсөн батлагдсан төлөвлөөг баримтална.
   3. Элэгдэл, хөрөнгө оруулалт, их засварын санг хэд хэдэн компани хамтран байгуулж болох бөгөөд энэ тохиолдолд дүрэм, гэрээгээ Монгол улсын хууль тогтоомжийн дагуу байгуулан, Зохицуулах зөвлөлөөс хөндлөнгийн хяналт тавих боломжийг бүрдүүлсэн байна. Гэрээнд оролцогчдын эрх үүрэг, хөрөнгийн хэмжээ, зарцуулалтыг нарийвчлан тусгана.
   4. Эрсдэлийн санд хуримтлагдсан хөрөнгөөс зарцуулалт хийхдээ тухайн ТЗЭ байгууллагын даргын зөвлөлийн хурлаар хэлэлцүүлж, шийдвэрлэнэ. Хамтын сантай тохиолдолд оролцогч байгууллагын захирлууд хамтын хурлаар шийдвэр гаргана.
   5. ТЗЭ нь жил бүр Зохицуулах зөвлөлд хүргүүлэх санхүүгийн тайланд Элэгдэл, хөрөнгө оруулалт, их засварын сан, эрсдэлийн сангуудын тухайн жилийн зарцуулалтын тайланг хавсарган ирүүлнэ.
   6. Зохицуулах зөвлөлөөс тус сангийн бүрдэлт болон зарцуулалтад хяналт тавьж ажиллана.

-----оОо-----